钦定古今图书集成/明伦汇编/闺媛典/第102卷 > 皇清八 > 刘扩妻李氏
## 钦定古今图书集成/明伦汇编/闺媛典/第102卷 > 皇清八 > 刘扩妻李氏

按《凤阳府志》：“李氏，刘扩妻，进士李敏孙女。十岁失怙，哀痛如成人。年十八，归刘，事翁姑未逾年，夫病，药饵𫗴粥必亲夫，与诀曰：‘余不孝，不能奉养父母，尔年方富，无所出，奈何’？氏曰：‘勿以我为念，我不负汝’。夫亡，投缳两次，俱救免。时方有身，众劝久之，遂不言死。未几，㝃女复不育，乃于葬前三日，手涤瓣香再拜，自经柩” 侧及家人惊觉，起视，已死。缟素重袭，密纫如织。郡守申请旌之。